|  |  |
| --- | --- |
| Kommunene i Nordland | Saksb.: Benthe Westgaard  e-post: fmnobwe@fylkesmannen.no  Tlf: 75 53 15 14  Vår ref: 2016/633  Deres ref:  Vår dato: 22.01.2016  Deres dato:  Arkivkode: |
|  |
|  |
|  |

# Informasjon om landsomfattende tilsyn med kommunale helse- og omsorgstjenester i 2016

Fylkesmennene skal i 2016 gjennomføre landsomfattende tilsyn med helse- og

omsorgstjenester til mennesker med utviklingshemming over 18 år som bor i egen bolig.

Kommunale helse- og omsorgstjenester til mennesker med utviklingshemming er et område der det er stor fare for svikt fordi brukerne ofte ikke selv klarer å ivareta sine rettigheter, melde fra om manglende tjenester eller endrede behov.

**Tema for tilsynet**

I tilsynet skal fylkesmennene undersøke om kommunene gjennom systematisk styring og

ledelse sikrer at personer med utviklingshemming får forsvarlige helse- og omsorgstjenester. Dette betyr at fylkesmannen skal undersøke om de får de tjenestene de har rett på og at tjenestetilbudet som gis dekker den enkeltes grunnleggende behov for personlig assistanse (praktisk bistand, tilsyn, opplæring og aktivisering) samt nødvendig helsehjelp i eget hjem, herunder forsvarlig legemiddelhåndtering.

Fylkesmennene skal også undersøke hvordan kommunen legger til rette for brukermedvirkning og samarbeid og samhandling i tjenestene.

**Gjennomføring av tilsynet**

Tilsynet blir gjennomført som systemrevisjon og vil omfatte gjennomgang av styrende

dokumenter, intervju av ledere og ansatte i kommunene, og dessuten intervju med et utvalg

brukere eller deres representanter. Opplysninger i pasientjournaler og kommunens

dokumentasjonssystem vil være sentrale informasjonskilder.

Kommuner som blir valgt for tilsyn, vil i løpet av første halvdel av 2016 bli varslet om tilsynsbesøk.

Med hilsen

|  |  |
| --- | --- |
| Jan-Petter Lea (e.f.) |  |
| fylkeslege | Benthe Westgaard |
|  | seniorrådgiver |

*Dette brevet er godkjent elektronisk og har derfor ingen underskrift.*